پاک بھارت تنازع 2025ء

**پاک بھارت تنازع 2025ء** مسلح تصادم تھا جس کا آغاز 7 مئی 2025ء کو ہوا جب بھارت نے پاکستان پر میزائل حملے کیے، جنھیں **آپریشن سِن٘دُور** کا نام دیا گیا۔ بھارت نے دعویٰ کیا کہ یہ کارروائی 22 اپریل کو بھارتی زیر انتظام کشمیر کے علاقے پہلگام میں عسکریت پسندوں کے حملے کے جواب میں کی گئی جس میں 28 شہری، جن میں اکثریت سیاحوں کی تھی، ہلاک ہو گئے تھے۔ اس حملے کے بعد بھارت اور پاکستان کے درمیان کشیدگی میں اضافہ ہوا کیونکہ بھارت نے پاکستان پر سرحد پار دہشت گردی کی حمایت کا الزام عائد کیا جس کی پاکستان نے تردید کی۔ یہ واقعات بالآخر 2025ء کی پاک بھارت کشیدگی کا سبب بنے جو مسئلہ کشمیر کا حصہ ہے۔

بھارت کے مطابق ان میزائل حملوں کا ہدف جیش محمد اور لشکر طیبہ جیسے عسکریت پسند گروہ تھے اور کسی پاکستانی فوجی تنصیب کو نشانہ نہیں بنایا گیا۔ پاکستان کے مطابق بھارتی حملوں نے شہری علاقوں بشمول مساجد کو نشانہ بنایا جس کے نتیجے میں 31 پاکستانی شہری جاں بحق ہوئے۔ ان حملوں کے بعد دونوں ممالک کے درمیان سرحدی جھڑپیں اور ڈرون حملے شروع ہو گئے۔ پاکستان نے 10 مئی کو باضابطہ طور پر جوابی کارروائی کا آغاز کیا جسے **آپریشن بُنۡيَانٌ مَّرۡصُوۡص** کا نام دیا گیا اور اس میں بھارت کی متعدد عسکری تنصیبات نشانہ بنایا گیا۔ بھارتی فوج کا کہنا تھا کہ پاکستان کے جوابی حملوں نے شہری علاقوں کو نشانہ بنایا، جن میں ہندو مذہبی مقامات بھی شامل تھے۔ جواباً بھارت نے آپریشن سندور کو جاری رکھتے ہوئے اس کا دائرہ کار پاکستانی فوجی تنصیبات تک بڑھا دیا۔ یہ تنازع دونوں ایٹمی طاقتوں کے درمیان پہلا ڈرون معرکہ ثابت ہوا۔

تنازع کے تین دن بعد بھارت اور پاکستان دونوں نے اعلان کیا کہ 10 مئی کو شام 5 بجے بھارتی وقت / 4:30 بجے پاکستانی وقت (11:30 متناسق عالمی وقت) سے جنگ بندی پر اتفاق ہو چکا ہے جبکہ مذاکرات 12 مئی کو طے پائے۔ تاہم جنگ بندی کے نفاذ کے فوراً بعد دونوں ممالک نے ایک دوسرے پر اس کی خلاف ورزی کا الزام عائد کیا۔ اسی شب پاکستانی وزیرِ اعظم شہباز شریف نے فتح کا دعوی کیا اور 11 مئی کو یومِ تشکر کے طور پر منانے کا اعلان کیا۔ جبکہ بھارت میں قوم پرست حلقوں نے اس تصادم کو بھارتی وزیر اعظم نریندر مودی اور ان کی ہندو قوم پرست حکمران جماعت بھارتیہ جنتا پارٹی کی فتح کے طور پر پیش کیا۔

## پس منظر
سنہ 1947ء سے جاری مسئلہ کشمیر نے بھارت اور پاکستان کے درمیان کئی جنگوں اور جھڑپوں کو جنم دیا ہے۔ 22 اپریل 2025ء کو بھارتی زیر انتظام کشمیر کے علاقے پہلگام کے قریب ایک دہشت گرد حملے میں 28 شہری ہلاک ہوئے جن میں زیادہ تر ہندو سیاح تھے۔ اس حملے کی ذمہ داری ’’دی ریزسٹنس فرنٹ‘‘ نے قبول کی جو عسکری تنظیم ’’لشکرِ طیبہ‘‘ کی ذیلی شاخ ہے اور پاکستان کی حمایت یافتہ ہے تاہم بعد ازاں گروپ نے ذمہ داری سے انکار کرتے ہوئے دعویٰ کیا کہ ان کا اکاؤنٹ ہیک کر لیا گیا تھا۔ اس واقعے کے بعد بھارت اور پاکستان نے ایک دوسرے کے خلاف کئی اقدامات کا اعلان کیا اور باقاعدہ عسکری جھڑپوں میں مشغول ہو گئے۔

## واقعات
### 7 مئی
7 مئی 2025ء کو بھارتی مسلح افواج نے ’آپریشن سندور‘ کے نام سے اچانک میزائل داغنے شروع کیے جن میں پاکستانی زیرِ انتظام کشمیر اور صوبہ پنجاب کے نو مختلف مقامات کو نشانہ بنایا گیا۔ بھارتی فضائیہ نے یہ کارروائی رافال طیاروں کے ذریعے اسکالپ میزائلوں اور ہیمر بموں سے کی جو صرف 23 منٹ میں مکمل ہو گئی۔ کچھ رپورٹوں کے مطابق حملے میں براہموس کروز میزائل اور اسرائیلی ٹیکنالوجی سے تیار کردہ ’اسکائی اسٹرائیکر‘ خود کُش ڈرون بھی شامل تھے۔ ایک پاکستانی جنرل کے مطابق بھارتی طیارے پاکستانی فضائی حدود میں داخل ہوئے بغیر ہی حملے کر کے واپس پلٹ گئے۔

بھارتی حکومت کا کہنا تھا کہ یہ حملے سوچ سمجھ کر کیے گئے، صرف دہشت گرد تنظیموں جیشِ محمد اور لشکرِ طیبہ کے ٹھکانوں کو نشانہ بنایا گیا اور کسی فوجی تنصیب کو نہیں چھیڑا گیا۔ بہاولپور اور مریدکے میں موجود مبینہ دہشت گرد ٹھکانے بھی ٹارگٹ کیے گئے۔

ان حملوں کے بعد لائن آف کنٹرول پر حالات بگڑ گئے۔ کپواڑہ، بارہ مولہ، اڑی اور اکھنور سمیت کئی علاقوں میں پاکستان کی طرف سے گولہ باری اور فائرنگ کا سلسلہ شروع ہو گیا۔

پاکستان نے دعویٰ کیا کہ اس نے بھارت کے تین رافال، ایک مگ 29، ایک ایس یو 30 ایم کے آئی اور ایک ڈرون مار گرایا۔ سی این این کو ایک فرانسیسی انٹیلی جنس افسر نے بتایا کہ پاکستان نے واقعی ایک رافال گرایا، مگر فرانسیسی فوج نے اس پر کوئی تبصرہ نہیں کیا۔ روئٹرز نے کچھ بھارتی حکام کے حوالے سے بتایا کہ بھارت میں تین طیارے گر کر تباہ ہوئے مگر وجہ نہیں بتائی گئی۔ 8 مئی کو ایک امریکی افسر نے روئٹرز کو بتایا کہ ان کے مطابق پاکستانی جے 10 طیاروں نے کم از کم دو بھارتی جہاز گرا دیے جن میں ایک داسو رافال بھی شامل ہے۔ البتہ بھارتی حکومت نے اس بات کی تصدیق نہیں کی کہ اس کے کوئی طیارے مار گرائے گئے ہیں۔ بعد ازاں واشنگٹن پوسٹ نے بھارت میں 7 مئی کے دن تین حادثے کے مقامات کی نشان دہی کی جن میں دو کو بھارتی فضائیہ کے داسو رافال اور داسو میراج 2000 طیاروں کے طور پر شناخت کیا گیا۔ 9 مئی کو بھارت کے زیرِ انتظام کشمیر میں مقامی حکومتی ذرائع نے روئٹرز کو بتایا کہ 7 مئی کو بھارت میں تین جنگی طیارے گر کر تباہ ہوئے اور تین پائلٹ زخمی ہو کر اسپتال منتقل کیے گئے۔

11 مئی کو بھارتی فضائیہ نے، اس سوال کے جواب میں کہ آیا اسے کسی قسم کا نقصان ہوا ہے، کہا: 

### 8 مئی
[تصغیر|8 مئی کو صبح 3:45 پر [گوجرانوالہ، پاکستانی پنجاب، میں ایک ڈرون دھماکے کے دوران قریبی کیمرے میں روشنی کی جھلک قید ہو گئی۔]]
ردِ عمل میں بھارتی حکام نے دعویٰ کیا کہ پاکستان نے بھارت کے کئی شہروں، بشمول امرتسر، پر ڈرون اور میزائل حملے کیے جنتیں بھارت نے اپنے ’ایس 400 میزائل سسٹم‘ (مقامی نام ’سُدرشن چکر‘) کے ذریعے ناکام بنایا۔ یہ پہلا موقع تھا کہ بھارت نے کسی لڑائی میں ’ایس 400 سسٹم‘ کا استعمال کیا۔ بھارتی حکومت کا کہنا تھا کہ وہ ’پاکستان کی جانب سے مارٹر اور توپ خانے کی گولہ باری کو روکنے کے لیے مجبور ہو گئی تھی‘۔ تاہم پاکستان نے بھارتی دعوے کو مسترد کرتے ہوئے کہا کہ بھارتی فوج نے امرتسر میں غلطی سے خود پر حملہ کیا اور اس کا الزام پاکستان پر لگا کر سِکھوں میں پاکستان مخالف جذبات بھڑکانا چاہا۔

جوابی کارروائی میں بھارتی مسلح افواج نے SEAD / DEAD آپریشن کیے اور لاہور میں پاکستانی فضائی دفاعی نظام کو غیر فعال کرنے کا دعویٰ کیا۔ پاکستانی حکام کے مطابق بھارتی ڈرونوں نے پاکستان کی فضائی حدود کی خلاف ورزی کی جن میں سے 12 کو مار گرایا گیا۔ پاکستان کے مطابق یہ ڈرون کراچی اور لاہور سمیت 9 مختلف مقامات پر بھیجے گئے تھے جن میں سے ایک نے لاہور کے قریب ایک پاکستانی فوجی تنصیب کو نشانہ بنایا۔ بعد میں پاکستانی فوج نے دعویٰ کیا کہ اس نے سرحد پار سے آئے 25 اسرائیلی ساختہ ہاروپ خود کش ڈرون مار گرائے جن میں سے کم از کم ایک کی تصدیق بھارتی حکومتی ذرائع نے بھی کی۔ ایک ڈرون راولپنڈی کرکٹ اسٹیڈیم کے اندر جا گرا جس کے بعد پاکستان کرکٹ بورڈ نے پاکستان سپر لیگ میچ متحدہ عرب امارات منتقل کر دیے۔

بھارتی وزیر دفاع نے آل پارٹی اجلاس میں بتایا کہ آپریشن ’سندور‘ تاحال جاری تھا۔

اسی شام پاکستان نے جموں کے ضلع میں، بشمول ہوائی اڈا اور جموں یونیورسٹی کے اردگرد فضائی حملہ کیا۔ بھارتی دعوے کے مطابق دشمن کے تمام 8 میزائلوں کو ایس 400 سسٹم نے فضا میں تباہ کر دیا۔ جموں میں کئی دھماکوں اور جیسلمیر میں ایک بڑے دھماکے کی اطلاعات موصول ہوئیں، جہاں ڈرون اور لڑاکا طیارے بھی دیکھے گئے۔ 9 مئی کو بھارتی سیکریٹری خارجہ وکرم مِسری نے بتایا کہ ان حملوں میں 300 سے 400 ترک ساختہ ’آسیس گارڈ سونگر‘ ڈرون استعمال ہوئے، جنھوں نے 36 اہداف کو نشانہ بنایا، جن میں فوجی اور سویلین تنصیبات شامل تھیں۔

جوابی کارروائی میں بھارت نے پاکستان کے 4 فضائی دفاعی مقامات پر مسلح ڈرون سے حملے کیے جن میں سے ایک ڈرون نے پاکستانی فضائی دفاعی ریڈار کو مکمل طور پر تباہ کر دیا۔ بھارت نے ایل او سی پر بھاری توپ خانے سے فائرنگ کی بھی اطلاع دی۔

اسلام آباد میں پاکستانی جنرل احمد شریف چودھری نے بھارت کے اُس دعوے کی تردید کی جس میں کہا گیا تھا کہ پاکستانی افواج نے بھارت میں 15 مقامات پر حملے کیے۔ ان کا کہنا تھا کہ بھارت نے جھوٹی کہانی بنائی ہے تاکہ میڈیا میں شور مچایا جا سکے حالانکہ ’ہر میزائل کا ایک ڈیجیٹل سراغ اور دستخط ہوتا ہے‘۔

ذرائع ابلاغ نے اس تصادم کو جنوبی ایشیا کے ’جوہری صلاحیت کے حامل ہمسایہ ممالک‘ کے درمیان ’پہلی ڈرون جنگ‘ قرار دیا گیا؛ خاص طور پر اسرائیلی و بھارتی ڈرونوں کی تعیناتی توجہ کا مرکز تھی۔

### 9 مئی
پاکستانی میڈیا نے رپورٹ کیا کہ بھارت نے ننکانہ صاحب میں واقع گردوارہ جنم استھان کو نشانہ بنایا تاہم بھارتی حکام نے اس دعوے کی تردید کی۔ پاک فوج نے یہ بھی دعویٰ کیا کہ 6 مئی سے اب تک اُس نے بھارت کے 77 ڈرونوں کو ناکارہ بنایا ہے۔

جمعہ کی صبح فائرنگ کا تبادلہ رک گیا تھا، لیکن  کے بعد دوبارہ جھڑپیں شروع ہو گئیں۔ ایل او سی پر کپواڑہ، پونچھ، اڑی اور سانبہ کے علاقوں میں توپ خانے سے گولہ باری شروع ہوئی۔ پاکستان نے ایل او سی اور بین الاقوامی سرحد پر شمال میں بارہ مولہ سے لے کر جنوب میں بُھج تک 26 مقامات کو نشانہ بنایا جن میں مسلح ڈرون بھی شامل تھے۔ فیروزپور میں ایک شہری علاقے کو نشانہ بنانے والے ڈرون حملے میں ایک خاندان شدید زخمی ہوا۔

9 مئی کو پاکستان کے شعبۂ تعلقات عامہ کے ڈائریکٹر جنرل احمد شریف چودھری نے اسلام آباد میں پاک فضائیہ اور پاک بحریہ کے اعلیٰ حکام کے ہمراہ ایک پریس بریفنگ دی۔ حکام نے بھارتی الزامات کی تردید کی کہ پاکستان نے بھارتی عسکری تنصیبات پر میزائل اور ڈرون حملے کیے ہیں۔ انھوں نے بھارت سے ان الزامات کے ثبوت پیش کرنے کا مطالبہ کیا اور پہلگام واقعے کے بعد بھارتی میڈیا کی خبروں کو غلط قرار دیا۔ پاکستانی حکام نے کہا کہ ان کا رد عمل صرف ان بھارتی چوکیوں تک محدود تھا جن سے پاکستانی شہری علاقوں کو نشانہ بنایا گیا تھا اور پہلگام حملے میں ملوث ہونے سے انکار کیا۔ پاکستان نے ایک غیر جانب دار تیسرے فریق سے تحقیقات کی تجویز بھی دی جس پر ان کے بقول بھارت کی طرف سے کوئی رد عمل نہیں دیا گیا۔ اسی بریفنگ میں پاکستان نے دعویٰ کیا کہ بھارت نے آدم پور سے چھ بیلسٹک میزائل داغے، جن میں سے پانچ امرتسر کے قریب اور ایک آدم پور ہی میں گرا۔ پاکستانی حکام نے کہا کہ ان میزائلوں کے ہدف سِکھ علاقے تھے تاکہ داخلے تائید وصول کی جا سکے۔ ایئر وائس مارشل اورنگزیب احمد نے پانچ بھارتی جنگی طیارے مار گرائے جانے کا بھی دعویٰ کیا جن میں مبینہ طور پر رافال طیارے بھی شامل تھے اور اس کے لیے آڈیو ریکارڈنگ اور پرواز کا ڈیٹا بطور شواہد پیش کیے گئے۔

### 10 مئی
بھارت نے مبینہ طور پر پاکستان میں جوابی حملے کیے، جن میں سری نگر سے پانچ میزائل داغے گئے۔ بتایا گیا کہ نشانے پر اسلام آباد، لاہور، راولپنڈی اور تین ہوائی تنصیبات (نور خان، رفیقی اور مرید) تھے جنھیں پاکستان کے مطابق روک لیا گیا۔ پاکستان بھر میں کئی دھماکوں کی آوازیں سنائی دیں۔ احمد شریف چودھری کے مطابق بھارت نے افغانستان پر بھی میزائل اور ڈرون حملے کیے، جسے بھارت کے ساتھ ساتھ افغانستان نے ’’جھوٹا دعویٰ‘‘ قرار دیا۔

پاکستان نے 10 مئی کو باضابطہ طور پر جوابی کارروائی ’آپریشن بُنیان مرصوص‘ کے تحت شروع کی۔ قرآن سے ماخوذ اس نام کا مطلب ’’سیسہ پلائی ہوئی دیوار‘‘ ہے، جس کا مقصد یہ تاثر دینا ہے کہ قوم کسی اعلیٰ مقصد کے لیے لڑ رہی ہے۔ پاکستانی سرکاری میڈیا نے دعویٰ کیا کہ آپریشن کے ایک حصے کے طور پر پاکستان نے بھارت کے حساس آن لائن نظام پر سائبر حملہ کیا جس میں حکمران جماعت بھارتیہ جنتا پارٹی، ’’بارڈر سیکیورٹی فورس‘‘ اور ’’کرائم ریسرچ انویسٹی گیشن ایجنسی‘‘ کی ویب سائٹس شامل تھیں۔ پاکستانی افواج نے بھارتی فوجی سیٹلائٹ اور سرکاری ای میل سرور پر سائبر حملے کا دعویٰ بھی کیا جس کی بھارت نے تصدیق نہیں کی۔ ’’سی این این نیوز 18‘‘ کے مطابق پاکستان نے دہلی کی جانب ’’فتح 2‘‘ نامی راکٹ داغا جو ہریانہ کے ’’سِرسا فضائیہ اڈے‘‘ کے قریب روکا گیا۔

الجزیرہ نے اطلاع دی کہ پاکستان کے شہر سیالکوٹ کے قریب لائن آف کنٹرول (ایل او سی) پر شدید لڑائی جاری تھی۔ بھارتی زیر انتظام کشمیر کے شہر راجوری کے نزدیک بھی شدید گولہ باری اور فائرنگ کی اطلاعات آئیں۔ بعد ازاں بھارتی زیر انتظام کشمیر کے وزیر اعلیٰ عمر عبد اللہ نے سوشل میڈیا پلیٹ فارم ایکس پر اطلاع دی کہ شہر کے کمشنر راج کمار تھاپا پاکستانی گولہ باری سے اپنی رہائش گاہ پر ہلاک ہو گئے۔ بعد میں بھارتی مقامی میڈیا نے دعویٰ کیا کہ اسی گولہ باری میں پانچ افراد ہلاک ہوئے۔ بھارتی فوج نے کہا کہ پاکستان کی جوابی کارروائی میں شہری علاقوں کو نشانہ بنایا گیا جن میں جموں کا ایک ہندو مندر بھی شامل ہے۔ وزارت دفاع نے مزید کہا کہ رات بھر کئی مسلح ڈرون استعمال کیے گئے، جس سے شہریوں اور مذہبی مقامات کو خطرہ لاحق ہوا۔

تجزیہ کار ’’مائیکل کوگلمین‘‘ نے کہا کہ دونوں ممالک ’’عملاً حالتِ جنگ‘‘ میں ہیں اگرچہ ایک سابق بھارتی سفارت کار کے مطابق زمینی افواج اب تک متحرک نہیں ہوئیں۔

بھارتی وزارت خارجہ اور وزارت دفاع کی مشترکہ پریس بریفنگ میں حکام نے تصدیق کی کہ پاکستان نے اپنی افواج کو اگلی چوکیوں پر متحرک کر دیا ہے، جس سے صورتِ حال کی سنگینی میں اضافہ ہوا ہے۔ بھارت نے وقت اور تاریخ کے ساتھ تصویری شواہد بھی جاری کیے جن سے ثابت ہوتا ہے کہ بھارتی فضائیہ کے سرسا اور سورت گڑھ کے اڈے محفوظ ہیں اگرچہ بعض رپورٹوں میں ان کے نقصان کا دعویٰ کیا گیا تھا۔ بھارت نے ایس 400 اور براہموس میزائل سسٹموں کی تباہی کے الزامات کو بھی مسترد کیا۔

بھارتی ونگ کمانڈر ویومیکا سنگھ نے دعویٰ کیا کہ پاکستان نے ڈرون، طویل فاصلاتی ہتھیاروں، خود کش ڈرون اور لڑاکا طیاروں کے ذریعے 26 سے زائد مقامات پر فوجی اور شہری عمارتوں کو نشانہ بنانے کی کوشش کی۔ پاکستان نے مبینہ طور پر رات 1:40 بجے پنجاب کے ایک ہوائی تنصیب (ایئر بیس) کو تیز رفتار میزائلوں سے نشانہ بنایا۔ ادھم پور، بُھج اور پٹھان کوٹ میں ہوائی تنصیبات کو نقصان پہنچا۔

بھارتی فوج نے ان تصاویر کو جاری کیا جن کے بارے میں اس کا دعویٰ ہے کہ وہ ترک ساختہ  خود کش ڈرون کے ملبے کی ہیں جسے فضائی دفاعی یونٹ نے تباہ کیا۔ بھارت کا دعویٰ ہے کہ یہ ڈرون امرتسر کے خاصہ کینٹ میں صبح 5 بجے کے قریب شہری علاقوں کو نشانہ بنانے کے لیے استعمال کیے گئے۔

بھارت نے دعویٰ کیا کہ مغربی سرحد پر ڈرون حملوں کے ردِ عمل میں اس نے پاکستان کے عسکری فضائی اڈوں رفیقی، مرید، چکلالہ اور رحیم یار خان پر فضائی حملے کیے۔ ان حملوں میں سکھر اور چونیاں میں فوجی تنصیبات، پسرور میں ایک ریڈار تنصیب اور سیالکوٹ ایوی ایشن بیس کو بھی نشانہ بنایا گیا۔ بھارت نے دعویٰ کیا کہ اس نے پاکستان کے سکردو، سرگودھا، جیکب آباد اور بھولاری میں عسکری فضائی اڈوں کو شدید نقصان پہنچایا ہے۔

پاکستانی ریاستی میڈیا نے رپورٹ کیا کہ بھارتی فضائی حملے میں شیخ زاید بین الاقوامی ہوائی اڈے کو نقصان پہنچا۔

الجزیرہ نے اطلاع دی کہ بھارتی زیر انتظام کشمیر کے شہر سری نگر میں ہوائی اڈے اور ایک مقامی فوجی ہیڈکوارٹر کے قریب شہریوں اور حکام نے دھماکوں کی آوازیں سنیں؛ بارہ مولہ قصبہ میں بھی ایک دھماکا سنا گیا۔

جنگ بندی شام بھارتی وقت کے مطابق 5:00 بجے (بھارتی وقت) اور پاکستانی وقت کے مطابق 4:30 بجے نافذ ہوئی جو 36 ممالک کی سفارتی کوششوں کا نتیجہ تھی۔ بھارتی اور پاکستانی وزرائے خارجہ کے سرکاری بیانات سے قبل اس کا اعلان امریکی صدر ڈونلڈ ٹرمپ نے سوشل میڈیا پر کیا۔

جنگ بندی کے بعد حکام، مقامی افراد اور روئٹرز کے گواہوں کے مطابق سری نگر اور جموں میں دھماکوں کی اطلاعات موصول ہوئیں۔

بھارت میں گجرات کے ریاستی وزیر ہرش سنگھوی نے اعلان کیا کہ ضلع کَچھ میں ڈرونوں کی موجودگی کے بعد بلیک آؤٹ نافذ کیا جائے گا۔ پاکستان میں پشاور کے شہریوں نے فضا میں ڈرونوں کی موجودگی کے بعد طیارہ شکن توپوں کی فائرنگ کی آوازیں سنیں۔

10 مئی کو پاکستانی وزیر اعظم شہباز شریف نے فتح کا دعویٰ کیا۔ مزید یہ کہ پاکستانی حکومت نے 11 مئی کو  قرار دیا۔

### 11 مئی
مقررہ وقت کے بعد دونوں ممالک نے ایک دوسرے پر جنگ بندی معاہدے کی خلاف ورزی کا الزام عائد کیا۔

### 12 مئی
بھارتی ذرائع ابلاغ نے دعویٰ کیا کہ جموں و کشمیر کے ضلع سانبہ میں  کی نشان دہی کی گئی اور ان پر کارروائی کی گئی۔ احتیاطی تدابیر کے طور پر امرتسر سمیت کئی سرحدی قصبوں میں بلیک آؤٹ نافذ کیا گیا۔ آدھی رات کے بعد بھارتی فوج کا کہنا تھا: 

12 مئی کو پاکستانی وزیر اعظم شہباز شریف نے اعلان کیا کہ 10 مئی ہر سال یومِ معرکۂ حق کے طور پر منایا جائے گا۔ یہ اعلان آپریشن بنیان مرصوص کی تکمیل کے بعد کیا گیا۔

## خسائر
### بھارت
بھارت نے کہا کہ اس تنازع میں 21 عام شہری اور 5 فوجی اہلکار ہلاک ہوئے۔ زیادہ تر ہلاکتیں اور زخمی ہونے کے واقعات ضلع پونچھ میں پیش آئے جہاں بھارتی میڈیا کے مطابق ایک گردوارہ، ایک اسکول اور کئی گھروں کو نقصان پہنچا۔ پاکستانی گولہ باری کے نتیجے میں بھارتی زیرِ انتظام کشمیر کے ایک کاتھولک اسکول پر بھی حملہ ہوا جس میں دو طالب علم جاں بحق ہوئے۔ کارمیلائٹس آف میری کانگریگیشن کی عبادت گاہ کو بھی نقصان پہنچا۔
### پاکستان
پاکستان نے کہا کہ جھڑپوں میں 51 افراد ہلاک ہوئے، جن میں 40 عام شہری اور 11 فوجی اہلکار شامل ہیں۔ روئٹرز نے رپورٹ کیا کہ مظفر آباد میں ایک مسجد کو نقصان پہنچا، جبکہ برطانوی نشریاتی ادارے کی نیوز نے ایک مقامی رپورٹ کے حوالے سے کہا کہ مریدکے میں ایک تعلیمی کمپلکس کو نشانہ بنایا گیا جس میں ایک اسکول، ایک کالج اور ایک میڈیکل کلینک شامل تھا۔ برطانوی نشریاتی ادارے کی نیوز کے مطابق یہ کمپلکس اقوامِ متحدہ کی جانب سے نامزد دہشت گرد تنظیم لشکرِ طیبہ استعمال کرتی رہی ہے اور بعد میں اس کی فرنٹ تنظیم جماعت الدعوہ نے بھی یہاں سرگرمیاں کیں۔ اسکائی نیوز نے سوشل میڈیا پر ایسی ویڈیو کی نشان دہی کی جن میں کم از کم دو دہشت گرد گروہوں، لشکرِ طیبہ اور 313 کے لیے حمایت کا اظہار کیا گیا تھا۔ اسکائی نیوز نے رپورٹ کیا کہ مریدکے کی مرکز طیبہ مسجد کو دہشت گردی کا اڈا بنایا گیا تھا۔ مڈل ایسٹ میڈیا ریسرچ انسٹی ٹیوٹ (MEMRI) نے اسکائی نیوز کو بتایا کہ عشروں سے یہ بات معروف ہے کہ لشکرِ طیبہ کا مرکزی دفتر مریدکے میں واقع ہے۔ پاکستانی وزیرِ دفاع خواجہ آصف نے ان الزامات کو مسترد کرتے ہوئے انھیں میڈیا کا جھوٹ قرار دیا۔ الجزیرہ نے بھی اس مقام کو بھارت کی جانب سے نشانہ بنائے جانے والی جگہوں میں سب سے اہم قرار دیا۔ یہ کمپلیکس لشکرِ طیبہ کے بانی اور نیشنل انویسٹیگیشن ایجنسی کے انتہائی مطلوب شخص حافظ سعید نے قائم کیا تھا۔ حافظ سعید نے ہی جماعت الدعوہ کو بھی قائم کیا جسے مڈل ایسٹ میڈیا ریسرچ انسٹی ٹیوٹ کے مطابق خیراتی تنظیم کے طور پر پیش کیا جاتا ہے۔

جیشِ محمد کے رہنما مسعود اظہر نے کہا کہ بھارتی حملوں میں ان کے دس رشتہ دار ہلاک ہوئے جن میں اس کے خاندان کے پانچ بچے بھی شامل تھے۔

بہاولپور بھارتی حملوں کا ہدف تھا۔ اقوامِ متحدہ کی جانب سے نامزد دہشت گرد تنظیم جیشِ محمد کا مرکزی دفتر مبینہ طور پر بہاولپور میں واقع تھا۔ حملوں کے بعد یہ اطلاعات سامنے آئیں کہ تنظیم کا صدر دفتع تباہ ہونے کے نتیجے میں عبد الرؤف اظہر ہلاک ہو گئے۔ ان پر الزام ہے کہ وہ امریکی صحافی اور وال اسٹریٹ جرنل سے وابستہ ڈینیئل پرل کے قتل کی سازش میں شریک تھے۔ جروشلم پوسٹ اور الگی مائنر جرنل نے رپورٹ کیا کہ ڈینیئل پرل کے والد جیوڈیا پرل نے بھی اس واقعے کے متعلق سوشل میڈیا پر اظہارِ خیال کرتے ہوئے اپنے بیٹے کی ہلاکت کے اسباب اور اس میں ملوث افراد بشمول اظہر کے بارے میں تفصیل سے لکھا۔

بھارت نے دعویٰ کیا کہ میزائل حملوں میں کم از کم 100 عسکریت پسند مارے گئے اور پاکستان کو اس تنازع میں 35 سے 40 فوجی اہلکاروں کا نقصان اٹھانا پڑا۔

## فضائی جھڑپیں
7 مئی کو بھارتی اور پاکستانی لڑاکا طیاروں کے درمیان ایک گھنٹے سے زائد دیر تک فضائی جھڑپ جاری رہی۔ پاکستان کے مطابق بھارتی فضائیہ کے تین داسو رافال، ایک مگ 29 اور ایک  لڑاکا طیارہ مار گرائے گئے۔ اگر یہ دعویٰ درست ہے تو یہ پہلا موقع ہوگا جب فرانسیسی ساختہ داسو رافال جنگ میں تباہ ہوا ہو جسے چینی ساختہ چینگدو جے 10 نے مار گرایا۔ اس واقعے اور چینی ساختہ  میزائلوں کی کارکردگی کو عالمی توجہ حاصل ہوئی۔

پاکستان کے مطابق پاک فضائیہ نے اسرائیلی ساختہ 84 ہاروپ ڈرونوں کو تباہ کیا جو بھارت کے دعوے کے مطابق دہشت گرد ٹھکانوں کو نشانہ بنانے کے لیے بھیجے گئے تھے۔

بھارتی فوج نے دعویٰ کیا کہ پاکستان کے جنگی طیاروں کو بھارتی فضائی حدود میں داخل ہونے سے روکا گیا اور ان کے چند جنگی طیارے کو روک کر ان کے ملبے بھارتی سرحدوں سے باہر ملے۔ تاہم، طیاروں کے نقصانات کی صحیح تعداد نہیں بتائی گئی۔ بھارتی فضائیہ نے اپنے دعوے میں کہا،  اور مزید تفصیلات فراہم نہیں کیں ساتھ ہی یہ بھی کہا کہ تمام ہوا باز اپنے وطن واپس لوٹ آئے۔ پاکستانی فوج نے دعویٰ کیا کہ بھارت کے ساتھ ایک جھڑپ میں اس کا ایک طیارہ معمولی نقصان کا شکار ہوا۔

12 مئی 2025ء کو بھارتی فوج نے ایک میراج 3 یا میراج 5 کے ملبے کی نمائش کی اور دعویٰ کیا کہ یہ اس طیارے کو روکنے کی تصدیق کرتا ہے۔

## تجزیہ
نیو یارک ٹائمز کے مطابق مغربی مبصرین نے بھارت کے کردار کو  اور  قرار دیا اور ممکنہ طور پر اسے پاکستان کے خلاف ایک نئے مزاحمت کے توازن کو قائم کرنے کی کوشش کے طور پر دیکھا۔ تاہم ان مبصرین نے بھارت کی فوجی کارکردگی میں کوئی خاص بہتری محسوس نہیں کی۔ ان کے بقول ابتدائی حملوں میں بھارت نے دشمن کے علاقوں میں پہلے سے زیادہ گہرائی تک اہداف کو نشانہ بنایا اور ایسی جگہوں کے قریب حملے کیے جو بھارت کی نظر میں  سے وابستہ تھیں جس کی بنیاد پر بھارت نے ان گروہوں پر کامیابی کا دعویٰ کیا۔

اٹلانٹک کونسل کے مطابق اس جنگ نے پاکستان کے اندر منقسم سیاسی قوتوں کو متحد کر دیا اور جنگ بندی کے مذاکرات میں امریکی صدر ٹرمپ کی شمولیت کے پس منظر میں پاکستان کو سفارتی برتری حاصل ہوئی۔ برطانوی اخبار فنانشل ٹائمز نے لکھا کہ تجزیہ کاروں کا اتفاق ہے کہ جنگ بندی کا نتیجہ بھارت کے لیے نقصان دہ رہ جبکہ پاکستان نے سفارتی محاذ پر سبقت حاصل کی۔ فرانسیسی اخبار  کے مطابق پاکستان کے خلاف اس فوجی آپریشن نے بھارتی فضائیہ کی کمزوریوں کو ظاہر کیا اور پاک فضائیہ کی کامیابی کی ایک اہم وجہ یہ تھی کہ اس کے بیشتر ہوا باز بہتر تربیت اور جنگی تجربے کے حامل تھے کیونکہ وہ وفاق کے زیر انتظام قبائلی علاقوں میں مسلسل انسداد دہشت گردی کی فضائی مہمات میں حصہ لیتے رہے جبکہ بھارت عمومی طور پر امن میں رہا۔

امریکی جغرافیائی سیاسی تجزیہ کار برینڈن جے۔ وائیکرٹ (Brandon J. Weichert) نے بھارت اور پاکستان کے درمیان فضائی جھڑپ کو پاکستان کی واضح فتح قرار دیا، کیونکہ مغربی مبصرین یہ توقع نہیں رکھتے تھے کہ چین ساختہ ہتھیار رافال طیاروں کو مار گرا سکتے ہیں اور انھوں نے پوری قطعیت سے کہا کہ پاکستانیوں نے بھارتی فضائیہ کے کل پانچ جنگی طیارے کامیابی سے مار گرائے۔

سی این این کے مطابق اس تنازع سے کسی ایک جانب کی واضح فتح سامنے نہیں آئی۔

تجزیہ کار ناظر محمود کا خیال ہے کہ پاکستانی فوج نے اپنی ملکی طاقت دوبارہ حاصل کر لی ہے۔ انھوں نے کہا:  

بھارتی بحریہ کے سبکدوش افسر اُدے بھاسکر نے ڈی ڈبلیو کو بتایا کہ 

## اثر
پاکستانی فضائی حدود کو 48 گھنٹوں کے لیے بند کر دیا گیا اور تمام پروازیں منسوخ کر دی گئیں۔ پاکستانی پنجاب میں اسکول اور کالج بند کر دیے گئے جبکہ 7 مئی کو بورڈ کے امتحانات ملتوی کر دیے گئے۔ مظفر آباد میں بلیک آؤٹ کی اطلاعات بھی آئیں۔ 8 مئی کو لاہور میں کیمبرج کے امتحانات منسوخ کیے گئے اور بعد ازاں 9 مئی کو اسلام آباد، صوبہ پنجاب اور پاکستان کے زیر انتظام کشمیر میں بھی امتحانات ملتوی کیے گئے۔

بھارت میں شمالی اور مغربی علاقوں کے کم از کم 25 ہوائی اڈے 10 مئی تک بند رہے۔ سری نگر ہوائی اڈے کا کنٹرول بھارتی فضائیہ نے سنبھال لیا اور شہری پروازوں کو غیر معینہ مدت تک روک دیا گیا۔ ایئر انڈیا، انڈیگو اور اسپائس جیٹ سمیت بھارتی فضائی کمپنیوں نے اس علاقے میں پروازیں روک دیں۔ بین الاقوامی فضائی کمپنیوں جیسے ایئر فرانس اور لوفتھانزا نے پاکستانی فضائی حدود سے پرہیز کیا۔ ترک ایئرلائن، جزیرہ ایئرویز اور کویت ایئرویز کی ڈھاکہ جانے والی تین پروازوں کو دیگر ہوائی اڈوں کی طرف موڑا گیا۔ ملائیشیا ایئرلائن اور باٹک ایئر نے اپنی کچھ پروازیں معطل یا ان کا رخ بدل دیا۔

جموں و کشمیر میں متاثرہ علاقوں میں جموں، پونچھ، اُڑی اور بارہ مولہ شامل تھے۔ راجستھان کے علاقوں جیسے پوکھران، جیسلمیر، باڑمیر اور بیکانیر کو پاکستانی میزائل اور ڈرون حملوں کا نشانہ بنایا گیا۔

برطانوی نشریاتی ادارے کے مطابق دونوں ممالک میں ان حملوں کے بعد غلط معلومات کی مہمیں شروع ہو گئیں۔

انڈین پریمیئر لیگ نے پنجاب کنگز اور ممبئی انڈینز کے درمیان 11 مئی کو دھرم شالہ میں ہونے والا مقابلہ احمد آباد منتقل کر دیا کیونکہ کانگڑا ہوائی اڈا بند تھا اور کشیدگی کی وجہ سے دیگر نقل و حرکت کے مسائل پیدا ہو گئے تھے۔ 9 مئی کو لیگ کو ایک ہفتے کے لیے معطل کر دیا گیا۔ اسی طرح پاکستان سپر لیگ میں کراچی کنگز اور پشاور زلمی کے درمیان مقابلہ مؤخر کر دیا گیا۔ 9 مئی کو اطلاعات آئیں کہ پاکستان سپر لیگ کو بھارت اور پاکستان کے درمیان صورت حال کی خرابی کی وجہ سے غیر معینہ مدت کے لیے معطل کر دیا گیا۔

پاکستانی ٹی وی چینلوں کے علاوہ بھارتی حکومت نے بنگلہ دیش کے چھ یوٹیوب چینلوں کو انفارمیشن ٹیکنالوجی ایکٹ 2000 کی دفعہ 69(A) کے تحت بند کر دیا جن میں جمونا ٹی وی، ایکاتور ٹی وی، بنگلاویژن، موہونا ٹی وی، سموئے ٹی وی اور ڈی بی سی نیوز شامل ہیں اور کسی بھی وضاحت یا اطلاع کے بغیر ایسا کیا گیا۔ اس اقدام پر بنگلہ دیشی حکومت کی جانب سے احتجاج کیا گیا۔

بھارت اور پاکستان کی اسٹاک مارکیٹوں میں ہفتے بھر جاری بڑھتی ہوئی جغرافیائی کشیدگی کے باعث شدید اتار چڑھاؤ دیکھا گیا تاہم 12 مئی کو جنگ بندی معاہدے کے بعد دونوں مارکیٹوں میں نمایاں بہتری آئی۔

## جنگ بندی
10 مئی 2025ء بروز ہفتہ دوپہر کے وقت ریاستہائے متحدہ امریکا کی ثالثی کے نتیجے میں ایک نازک جنگ بندی عمل میں آئی۔ امریکی حکومت کو اس بات پر تشویش لاحق ہوئی کہ کہیں پاک بھارت تنازع جوہری تصادم میں نہ تبدیل ہو جائے۔ اسی تناظر میں امریکی وزیر خارجہ مارکو روبیو نے پاکستانی وقت کے مطابق صبح 4 بجے سے رابطے شروع کیے اور پاکستان کے آرمی چیف جنرل عاصم منیر، مشیر قومی سلامتی عاصم ملک اور وزیر اعظم شہباز شریف سے ٹیلی فون پر گفتگو کی۔ امریکی نائب صدر جے ڈی وینس نے بھارتی حکام بشمول وزیر اعظم نریندر مودی سے رابطے میں رہ کر معاملے کو پُر امن طریقے سے حل کرنے کی کوشش کی۔ اس دوران سعودی عرب، ایران، متحدہ عرب امارات اور برطانیہ نے بھی جنگ بندی کی اپیلوں اور پس پردہ سفارتی مداخلت میں کردار ادا کیا۔ 10 مئی کو دوپہر 2 بج کر 30 منٹ پر دونوں ممالک کے عسکری حکام خصوصاً آپریشن کے سربراہان نے پہلی بار براہ راست ٹیلیفونک رابطہ کیا جو اس تنازع کے آغاز کے بعد پہلا رابطہ تھا۔
### معاہدہ
بھارت کے سیکریٹری خارجہ وکرم مسری اور پاکستان کے وزیر خارجہ اسحاق ڈار نے اعلان کیا کہ دونوں ممالک کی افواج مکمل جنگ بندی پر متفق ہو گئی ہیں اور دشمنی کا خاتمہ شام 5 بجے بھارتی وقت / 4:30 شام پاکستانی وقت (11:30 گرینوچ معیاری وقت) سے مؤثر ہوگا۔

اسحاق ڈار نے کہا کہ 36 ممالک نے اس جنگ بندی کے معاہدے کے لیے مدد فراہم کی۔ ایک بھارتی عہدے دار نے ایجنسی فرانس پریس کو بتایا کہ جنگ بندی کا معاہدہ دوطرفہ طور پر طے پایا یعنی بھارت اور پاکستان کے درمیان فائرنگ اور فوجی کارروائیوں کے خاتمے پر براہ راست بات چیت کی گئی۔ امریکی سیکریٹری خارجہ مارکو روبیو نے کہا کہ دونوں ممالک  اور یہ کہ انھوں نے اور نائب صدر جے ڈی وینس نے دونوں ملکوں کے اعلیٰ حکام سے مسلسل رابطہ رکھا۔ چند گھنٹوں بعد جنگ بندی کی خلاف ورزیوں کے بعد بھارتی حکام نے تاحال مذاکرات پر آمادگی ظاہر نہیں کی تھی۔ امریکی صدر ڈونلڈ ٹرمپ نے بھارتی و پاکستانی وزرائے خارجہ کے سرکاری اعلانات سے قبل سوشل میڈیا پر جنگ بندی کے معاہدے کی اطلاع دی۔ پاکستانی وزیرِ اعظم شہباز شریف نے کہا کہ ٹرمپ نے جنگ بندی کے معاہدے میں کلیدی اور نہایت اہم کردار ادا کیا، ان کے ساتھ سعودی عرب، ترکی، قطر، برطانیہ، اقوام متحدہ اور چین کے نمائندے بھی شامل تھے۔ صدر ٹرمپ نے دونوں ممالک کے ساتھ تجارت کو  بڑھانے کا عزم ظاہر کیا۔

معاہدے کے بعد پاکستان نے تجارتی پروازوں کے لیے اپنی فضائی حدود بحال کر دیں۔ دونوں ریاستوں کے درمیان فوجی ہاٹ لائنیں فعال کر دی گئیں۔

### مبینہ جوہری کشیدگی
کچھ ذرائع کے مطابق بھارت نے پاکستان کے کئی عسکری فضائی اڈوں، خاص طور پر پی اے ایف بیس نور خان پر میزائل اور ڈرون حملے کیے، جن کے بعد امریکا نے جنگ بندی کے لیے مداخلت کی۔ یہ ہوائی تنصیب پاک فضائیہ کے لیے ایک اہم مرکز سمجھا جاتی ہے کیونکہ یہاں سے فضائیہ کی نقل و حمل اور فضا میں ایندھن بھرنے والے طیارے (اسکواڈرن نمبر 10) کام کرتے ہیں۔ یہ جگہ اسٹریٹجک پلانز ڈویژن کے ہیڈکوارٹر کے قریب بھی واقع ہے جو پاکستان کے 170 سے زائد جوہری ہتھیاروں کے نظام کا نگران ادارہ ہے۔ نیویارک ٹائمز نے ایک سابق امریکی عہدے دار کا حوالہ دیتے ہوئے لکھا کہ پاکستان کو سب سے زیادہ یہ خدشہ ہوتا ہے کہ اس کے جوہری کمانڈ سسٹم کو مفلوج کیا جا سکتا ہے اور بھارت کے یہ حملے اسی طرح کے کسی ممکنہ اشارے کے طور پر لیے گئے۔

تاہم بھارت نے ان خبروں کی تردید کی ہے اور کہا ہے کہ اس نے سلسلہ کوہ کرانہ کے مقام پر کوئی حملہ نہیں کیا۔

### خلاف ورزیوں کے الزامات
جنگ بندی کے اعلان کے چند منٹ بعد بھارتی زیر انتظام کشمیر کے شہروں سری نگر اور جموں میں زور دار دھماکوں کی آوازیں سنائی دیں اور آسمان میں پُر تاب اشیا دیکھی گئیں۔ 10 مئی کی رات دیر گئے، وکرم مسری نے کہا کہ جنگ بندی معاہدے کی خلاف ورزیاں ہوئی ہیں جن میں سرحد پار فائرنگ اور سری نگر و پنجاب کے اوپر پاکستانی ڈرونوں کی موجودگی شامل ہے اور پاکستانی حکام سے مطالبہ کیا کہ وہ ان 

جموں و کشمیر کے وزیر اعلیٰ عمر عبد اللہ نے بھی سری نگر میں دھماکوں کی اطلاع دی اور جنگ بندی کے بظاہر خاتمے پر تشویش کا اظہار کیا۔

پاکستانی وزیر اطلاعات عطا اللہ تارڑ نے بھارت کے ان دعووں کی تردید کی کہ پاکستان نے جنگ بندی کی خلاف ورزی کی ہے اور بھارتی میڈیا کی رپورٹوں کو  قرار دیا۔ بعد ازاں پاکستان نے بھی بھارت پر پاکستانی زیر انتظام کشمیر میں جنگ بندی کی خلاف ورزیوں کا الزام لگایا۔ 11 مئی تک موصولہ اطلاعات کے مطابق جنگ بندی کی  ختم ہو چکی تھیں اور لائن آف کنٹرول کے بھارتی جانب متعدد شہروں میں حالات میں بہتری اور استحکام آ چکا تھا۔ سری نگر میں معمولاتِ زندگی بحال ہو گئے اور کاروبار دوبارہ کھل گئے۔

## رد عمل
### شریک فریق
*: بھارتی حکومت نے اس کارروائی کو دہشت گردی کے خلاف ایک ضروری رد عمل قرار دیا اور کہا کہ اس کی بنیاد پہلگام حملے پر تھی۔ ان واقعات کے پیش نظر وزیرِ اعظم نریندر مودی نے کروشیا، نیدرلینڈز اور ناروے کے طے شدہ دورے منسوخ کر دیے۔ بھارت کی حزبِ اختلاف کی جماعتوں نے بھی بیانات جاری کیے جن میں پاکستان سے سرحد پار عسکریت پسندی کی مبینہ حمایت ختم کرنے کا مطالبہ کیا گیا۔
*: پاکستانی وزیرِ اعظم شہباز شریف نے بھارتی حملوں کی مذمت کرتے ہوئے انھیں عام شہریوں پر بزدلانہ حملہ قرار دیا۔ پاک فوج نے ایک بیان میں کہا کہ وہ وقت اور جگہ کے انتخاب کے ساتھ بھرپور جواب دے گی۔ ان حملوں کے بعد پاکستان بھر میں مظاہرے شروع ہو گئے جن میں حیدرآباد، کراچی، پشاور، اسلام آباد، لاہور اور راولپنڈی جیسے شہر شامل تھے۔ متعدد معروف شخصیات جیسے ہمایوں سعید، حدیقہ کیانی اور ہانیہ عامر نے امن کے حق میں بیانات جاری کیے۔
### مافوق القومی ادارے
: سیکریٹری جنرل انتونیو گوتیرش نے عسکری تحمل کی اپیل کرتے ہوئے کہا کہ 
### بین الاقوامی
*: اسلامی امارت افغانستان کی وزارت خارجہ نے ایک بیان جاری کیا جس میں بھارت اور پاکستان کے درمیان بڑھتی ہوئی کشیدگی پر تشویش کا اظہار کیا گیا۔ بیان میں کہا گیا کہ علاقائی سلامتی اور استحکام تمام ممالک کے مشترکہ مفاد میں ہے۔ افغانستان نے دونوں ممالک سے مطالبہ کیا کہ وہ تحمل سے کام لیں اور اپنے مسائل کو بات چیت اور سفارت کاری کے ذریعے حل کریں۔
*: وزارت خارجہ نے بھارت اور پاکستان کے درمیان مسلح جھڑپوں میں حالیہ شدت پر گہری تشویش ظاہر کی اور دونوں ممالک سے مطالبہ کیا کہ وہ تحمل اور سکون اختیار کریں، فوری طور پر بات چیت کی طرف لوٹ آئیں اور زور دیا کہ سیاسی و سفارتی ذرائع کو طاقت کے استعمال پر ترجیح دی جائے۔
* : وزارت خارجہ نے اپنے سرکاری بیان میں کہا کہ وہ صورت حال کا بغور مشاہدہ کر رہی ہے اور دونوں ممالک سے تحمل اور سکون برقرار رکھنے کی اپیل کی۔
*: وزارت خارجہ نے جنگ بندی کا خیرمقدم کرتے ہوئے دونوں ممالک سے اپیل کی کہ وہ پائیدار امن کے لیے بات چیت اور باہمی اعتماد کے ساتھ آگے بڑھیں۔
*: ترجمان وزارت خارجہ نے بھارت کے فوجی اقدامات پر افسوس کا اظہار کیا اور کہا کہ موجودہ صورتِ حال تشویش ناک ہے۔ چین نے دونوں ممالک سے امن اور استحکام کے وسیع تر مفاد میں تحمل سے کام لینے اور ایسے اقدامات سے گریز کی اپیل کی جو صورت حال کو مزید پیچیدہ بنا سکتے ہیں۔
*:وزارت خارجہ نے آن لائن بیان میں زور دیا کہ 
*: وزیر خارجہ نے فوری بیان میں کہا کہ جکارتہ بحران کی صورت حال پر گہری نظر رکھے گا۔ بیان میں کہا گیا: "
* : وزیر خارجہ عباس عراقچی نے اسلام آباد کے دورے کے دوران بھارت اور پاکستان سے مطالبہ کیا کہ وہ تحمل اختیار کریں اور مزید کشیدگی سے گریز کریں۔
* : بھارت میں اسرائیلی سفیر رووین عزر نے کہا کہ اسرائیل بھارت کے اپنے دفاع کے حق کی حمایت کرتا ہے۔ ان کا کہنا تھا کہ 
*: وزیر خارجہ ایوایا تاکیشی نے بیان میں کہا کہ 
* : وزیر خارجہ عبد اللہ خلیل نے بھارت اور پاکستان کے درمیان فوری جنگ بندی کا خیر مقدم کیا اور خطے میں استحکام کے لیے امن و مکالمے پر زور دیا۔
*: وزیر اعظم کھڑگا پرساد اولی نے دونوں ممالک کا جنگ بندی پر شکریہ ادا کیا اور پائیدار امن کی اپیل کی۔ انھوں نے بدھ مت کی عدم تشدد کی تعلیمات کو یاد دلایا۔
*: وزارت خارجہ نے زور دیا کہ مسئلہ پر امن طریقے سے حل کیا جائے۔ ترجمان ماریا ٹریسیتا ڈازا نے کہا: 
* : وزارت خارجہ نے سفارت کاری اور تحمل کی اپیل کی۔
* : وزارت خارجہ کی ترجمان ماریہ زاخارووا نے دونوں فریقین سے تحمل کی اپیل کی اور کہا کہ پہلگام میں دہشت گرد حملے کے بعد بھارت اور پاکستان کے درمیان بڑھتی ہوئی عسکری کشیدگی پر روس کو گہری تشویش ہے۔
* : وزارت خارجہ نے بھارت اور پاکستان کے درمیان عسکری تنازع پر تشویش ظاہر کی اور دونوں ممالک سے سفارت کاری کے ذریعے کشیدگی کم کرنے اور شہریوں کے تحفظ پر زور دیا۔
* : صدر انورا کمارا ڈسانائیکے نے بھارت اور پاکستان کے درمیان جنگ بندی کا خیر مقدم کیا اور اسے علاقائی استحکام کے لیے ناگزیر قرار دیا۔ انھوں نے کہا کہ سری لنکا خطے میں امن کے قیام کے لیے ہر ممکن تعاون کے لیے تیار ہے۔
*: وزارت خارجہ نے دونوں ممالک سے مطالبہ کیا کہ وہ سفارتی مکالمہ اختیار کریں اور کشیدگی کو ہوا نہ دیں۔
*: وزیر خارجہ عبد اللہ بن زاید آل نہیان نے دونوں ممالک سے مطالبہ کیا کہ وہ تحمل سے کام لیں اور کشیدگی نہ بڑھائیں۔
* : وزیر خارجہ ڈیوڈ لامی نے دونوں ممالک سے مطالبہ کیا کہ وہ تحمل سے کام لیں اور براہ راست بات چیت کے ذریعے جلد از جلد سفارتی راہ ہموار کریں۔
*: صدر ڈونلڈ ٹرمپ نے کہا کہ  اور امید ظاہر کی کہ  وزیر خارجہ مارکو روبیو نے بھارت اور پاکستان کے قومی سلامتی مشیروں سے گفتگو کرتے ہوئے دونوں ممالک سے رابطے کھلے رکھنے اور کشیدگی سے گریز کی اپیل کی۔ نائب صدر جے ڈی وینس نے کہا کہ بھارت اور پاکستان کے درمیان ممکنہ جنگ  انھوں نے مزید کہا کہ 
*: وزارت خارجہ نے بھارت اور پاکستان سے مطالبہ کیا کہ وہ تحمل سے کام لیں اور دشمنی بڑھانے سے گریز کریں۔ ازبکستان نے یہ بھی کہا کہ وہ صورت حال پر گہری نظر رکھے ہوئے ہے اور دونوں ممالک کے درمیان کشیدگی کم کرنے کے لیے کی جانے والی کوششوں کی حمایت کے لیے تیار ہے۔
* : پوپ لیو چہاردہم نے امید ظاہر کی کہ 

## حواشی
:**:** پاکستانی حکومت کا دعویٰ؛ فوج کی جانب سے تاحال تصدیق نہیں کی گئی۔
:**:** سندور سرخی مائل رنگدار مادہ ہے جو ہندو خواتین اپنی پیشانی پر شادی شدہ ہونے کی علامت کے طور پر لگاتی ہیں۔ بتایا جاتا ہے کہ آپریشن کا نام  اس لیے رکھا گیا کیونکہ پہلگام حملے میں مبینہ طور پر ہندو مردوں کو خاص طور پر نشانہ بنایا گیا جس کے باعث کئی خواتین بیوہ ہو گئیں۔
:**:**  عربی اصطلاح ہے جس کا مطلب ہے ۔ اس فوجی آپریشن کا نام قرآن مجید کی ایک آیت سے لیا گیا ہے، جس میں فرمایا گیا:  (سورۃ الصف: 4)

## حوالہ جات
;اردو

;انگریزی

;بنگلہ

;عربی

## بیرونی روابط
* پاکستان میں حملوں کے بعد – *[[ڈان (اخبار)|ڈان اخبار]]* (بزبان انگریزی)

زمرہ:آزاد کشمیر میں اکیسویں صدی
زمرہ:بھارت میں 2025ء
زمرہ:بین الاقوامی تعلقات میں 2025ء
زمرہ:پاک بھارت تعلقات
زمرہ:پاکستان میں 2025ء
زمرہ:جموں و کشمیر میں 2020ء کی دہائی
زمرہ:مئی 2025ء کی سرگرمیاں
زمرہ:مسئلہ کشمیر
زمرہ:ویکی منصوبہ پاکستان کے مضامین
زمرہ:پاکستان میں مئی 2025ء